smcproject/ml-wiki-sentences huggingface dataset:
ഓർക്കൂട്ട് ഒരു ഓർമ്മക്കൂട്ട് ഇംഗ്ലീഷ് വിലാസം https://ml.wikipedia.org/wiki/Orkut_Oru_Ormakoot
നവാഗതരായ മനോജ്, വിനോദ് എന്നിവർ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ ഒരു മലയാളചലച്ചിത്രമാണ് ഓർക്കൂട്ട് ഒരു ഓർമ്മക്കൂട്ട് .
നിരവധി പുതുമുഖങ്ങളെ അണിനിരത്തി ജോണി സാഗരിഗയാണ് ചിത്രം നിർമ്മിച്ചിത്.
റിമ കല്ലിങ്കൽ , ബെൻ ലാലു അലക്സ് ( ലാലു അലക്സിന്റെ മകൻ ), ജോ സിബി മലയിൽ ( സിബി മലയിലിന്റെ മകൻ), അനു മോഹൻ ( കൊട്ടാരക്കര ശ്രീധരൻ നായരുടെ ചെറുമകൻ), വിഷ്ണു രാഘവ്, അർജ്ജുൻ അശോകൻ ( ഹരിശ്രീ അശോകന്റെ മകൻ) എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
സംവിധായകരിലൊരാളായ മനോജ് ലോഹിതദാസിനൊപ്പം സഹസംവിധായകനായി പ്രവർത്തിച്ചിട്ടുണ്ട്.
സ്കൂൾ ഓഫ് ഡ്രാമയിലെ വിദ്യാർത്ഥിയായിരുന്നു വിനോദ്.
2012-ൽ ജനുവരി 5-നു പുറത്തിറങ്ങിയ ഓർക്കൂട്ട് ഒരു ഓർമ്മക്കൂട്ട് വർഷത്തിലെ ആദ്യമലയാളചിത്രം കൂടിയായിരുന്നു.
ഷോർട് സ്റ്റോറി :വി എസ് ജയകുമാർ ഇതിവൃത്തം
നഗരത്തിലെ ഒരു അപ്പാർട്ട്മെന്റിൽ താമസിക്കുന്ന നാലു കോളേജ് വിദ്യാർത്ഥികളുടെ ജീവിതത്തിലേക്ക് ഓർക്കട്ട് എന്ന സോഷ്യൽ നെറ്റ്‌വർക്കിലൂടെ ജർമ്മൻ സ്വദേശിനിയായ ഒരു പെൺകുട്ടി കടന്നുവരുന്നു.
തുടർന്ന് അവരുടെ ജീവിതത്തിലുണ്ടാകുന്ന സംഭവവികാസങ്ങളാണ് ചിത്രത്തിന്റെ ഇതിവൃത്തം.
അഭിനേതാക്കൾ റിമ കല്ലിങ്കൽ – ക്രിസ്റ്റൽ ഫാൽത്ത് റിറ്റ്സ് ബെൻ ലാലു അലക്സ് – അഭി ജോ സിബി മലയിൽ – റോണി അനു മോഹൻ – സൂരജ് വിഷ്ണു രാഘവ് – അരുൺ ബാലു വർഗ്ഗീസ് – ബിയോൺ അർജ്ജുൻ അശോകൻ – ഗണേശൻ ശ്രീജിത്ത് രവി – ഉണ്ണി മൂസത്ത് സിദ്ദിഖ് – സൂപ്പർസ്റ്റാർ പ്രേംനാഥ് ഹരിശ്രീ അശോകൻ – നാരായണൻ കലിംഗ ശശി – നീലാണ്ഠൻ മേനക – വേണി കവിയൂർ പൊന്നമ്മ – അമ്മിണിയമ്മ സംഗീതം
സംഗീതസംവിധാനം നിർവ്വഹിച്ചിരിക്കുന്നത് ലീല ഗിരീഷ് കുട്ടൻ.
"മഴവിൽത്തോണി" സന്തോഷ് വർമ്മ സുദീപ് കുമാർ , നിഖിൽ മാത്യു , റിമി ടോമി , സുദീപ് ജോഷി 4:16 2.
"ഹേയ് പുലരൊളി" റഫീക്ക് അഹമ്മദ് അഫ്സൽ , കോറസ് 5:07 3.
"മച്ചിലക്കാവിലെ" ശ്രീപ്രസാദ് എം.ജി. ശ്രീകുമാർ , ദുർഗ്ഗ വിശ്വനാഥ്, കോറസ് 4:40 4.
"സർവ്വം ബ്രഹ്മമയം" സദാശിവ ബ്രഹ്മേന്ദർ സംഗീത് വർമ്മ 2:50 5.
"സായാഹ്നമേഘം" റഫീക്ക് അഹമ്മദ് വിജയ് യേശുദാസ് , കോറസ് 6:19 6.
"അമ്പാടിതന്നിലൊരമ്മ" സന്തോഷ് വർമ്മ ലേഖ ആർ. നായർ, ശ്രീശങ്കർ 2:34 7.
"ലൈഫിൽ ഫിഫ്റ്റി ഫിഫ്റ്റി" സുദീപ് ജോഷി മധു ബാലകൃഷ്ണൻ , ബിജു നാരായണൻ , ഫ്രാങ്കോ 4:02 അവലംബം പുറത്തേക്കുള്ള കണ്ണികൾ ഓർക്കൂട്ട് ഒരു ഓർമ്മക്കൂട്ട് – മലയാളസംഗീതം.
ഓർഗനൈസേഷൻ ഫോർ ഇൻഡസ്ട്രിയൽ, സ്പിരിച്വൽ ആന്റ് കൾച്ചറൽ അഡ്‌വാൻസ്‌മെന്റ് ഇംഗ്ലീഷ് വിലാസം https://ml.wikipedia.org/wiki/Organization_for_Industrial,_Spiritual_and_Cultural_Advancement
പരിസ്ഥിതി സംരക്ഷണത്തിനായി അന്താരാഷ്ട്ര തലത്തിൽ രൂപീകരിക്കപ്പെട്ട ഒരു സംഘടനയാണ് ഓർഗനൈസേഷൻ ഫോർ ഇൻഡസ്ട്രിയൽ, സ്പിരിച്വൽ ആന്റ് കൾച്ചറൽ അഡ്‌വാൻസ്‌മെന്റ് അഥവാ OISCA .
ജപ്പാനിലെ ടോക്കിയോ നഗരത്തിലാണ് ഈ സംഘടനയുടെ ആസ്ഥാനം.
1961-ൽ ജപ്പാനിൽ വച്ചാണ് ഒയിസ്ക സ്ഥാപിതമായത്.
1961 ഒക്ടോബർ ആറിന് ജപ്പാനിലെ ടോക്കിയോയിൽ വച്ച് ജപ്പാന്റെ മുൻ പ്രസിഡന്റായിരുന്ന യോനോസുകേ നകാനോയുടെ നേതൃത്വത്തിൽ സ്ഥാപിതമായി.
യോനോസുകേ നകാനോ തന്നെയായിരുന്നു സ്ഥാപക പ്രസിഡന്റും.
1969 - ലാണ് ജപ്പാൻ സർക്കാരിന്റെ കീഴിൽ ലാഭേച്ഛയില്ലാതെ പ്രവർത്തിക്കുന്ന സ്ഥാപനമായി ഒയിസ്ക രജിസ്റ്റർ ചെയ്യപ്പെട്ടത്.
ഇപ്പോൾ 41 രാജ്യങ്ങൾ പ്രവർത്തനങ്ങൾ
നിലവിൽ അസർബൈജാൻ , ബംഗ്ലാദേശ് , ബ്രസീൽ , കമ്പോഡിയ , ചൈന , എത്യോപ്യ , ഫിജി , ഹോങ് കോങ് , ഇന്ത്യ, ഇന്തോനേഷ്യ, ഇസ്രായേൽ, ജപ്പാൻ, കൊറിയ, മലേഷ്യ, മ്യാന്മർ, നേപ്പാൾ, പാകിസ്താൻ, പലാവു, പലസ്തീൻ, പാപ്വ ന്യൂ ഗിനിയ, പരാഗ്വേ , ഫിലിപ്പൈൻസ് , സിംഗപ്പൂർ , ശ്രീലങ്ക , തായ്‌വാൻ , ടിമൂർ-ലെസ്റ്റെ , തായ്‌ലാന്റ് , ഉറുഗ്വേ , യുണൈറ്റഡ് അറബ് എമിറേറ്റ്സ് , അമേരിക്കൻ ഐക്യനാടുകൾ എന്നീ രാജ്യങ്ങളിൽ ഒയിസ്കയുടെ കേന്ദ്രങ്ങൾ പ്രവർത്തിക്കുന്നുണ്ട്.
പ്രധാനമായും കാർഷിക പുരോഗതി, പരിസ്ഥിതി സംരക്ഷണം, സുസ്ഥിര വികസനം എന്നീ ലക്ഷ്യങ്ങളോടെയാണ് ഈ സംഘടന പ്രവർത്തിക്കുന്നത്.
ലൗ ഗ്രീൻ പദ്ധതി
1980 - ൽ കാർഷിക വിളവിൽ വലിയ കുറവും വനസംരക്ഷണത്തെക്കുറിച്ചുള്ള അവബോധത്തിൽ കുറവും ഉണ്ടായതോടെയാണ് ഒയിസ്ക, ലൗ ഗ്രീൻ എന്ന പേരിലുള്ള ഒരു പദ്ധതിയ്ക്ക് തുടക്കം കുറിച്ചത്.
ഈ പദ്ധതിയിലൂടെ വനസംരക്ഷണ പ്രവർത്തനങ്ങൾക്കാണ് മുഖ്യ പ്രാധാന്യം നൽകിയത്.
ഫുറസറ്റോ പ്രസ്ഥാനം
2011 - ൽ ഒയിസ്കയുടെ നേതൃത്വത്തിൽ പരിസ്ഥിതി സംരക്ഷണത്തിനായി ആരംഭിച്ച പുതിയ പ്രസ്ഥാനമാണ് ഫുറസറ്റോ പ്രസ്ഥാനം.
വീട് എന്നാണ് ജപ്പാനീസ് ഭാഷയിൽ ഫുറസറ്റോ എന്ന പദത്തിന്റെ അർത്ഥം.
സാമ്പത്തികമായുള്ള സ്വയം പര്യാപ്തത, സാമൂഹിക സുരക്ഷ, പരിസ്ഥിതി സംരക്ഷണം എന്നിവയായിരുന്നു ഫുറസറ്റോ പ്രസ്ഥാനത്തിന്റെ പ്രധാനപ്പെട്ട ലക്ഷ്യങ്ങൾ.
ജാവ ദ്വീപിലെ ജൈവവൈവിധ്യ സംരക്ഷണം
2012 - ൽ മിത്സുബിഷി കോർപ്പറേഷൻ എന്ന കമ്പനിയുമായി സഹകരിച്ചുകൊണ്ട് ഒയിസ്ക, ഇന്തോനേഷ്യയിൽ സ്ഥിതി ചെയ്യുന്ന ജാവ ദ്വീപിലെ ജീഡ് പാൻഗ്രാങ്കോ നാഷണൽ പാർക്കിലെ ജൈവവൈവിധ്യം സംരക്ഷിക്കുന്നതിനായി പ്രവർത്തിക്കുകയുണ്ടായി.
അകിര മിയവകി രൂപകൽപ്പന ചെയ്ത മിയവകി രീതി ഉപയോഗിച്ചാണ് ഈ പാർക്കിലെ പ്രവർത്തനങ്ങൾ ആസൂത്രണം ചെയ്തത്.
പുരസ്കാരങ്ങൾ 1989 - ൽ യുവാക്കൾക്കായുള്ള സേവനങ്ങൾ നടത്തിയതിന് ഐക്യരാഷ്ട്ര സഭയുടെ സെക്രട്ടറി ജനറലിൽ നിന്നുള്ള പ്രത്യേക പ്രശംസിപത്രം 1992 - ൽ സുസ്ഥിര വികസനത്തിനായുള്ള ഐക്യരാഷ്ട്ര സഭയുടെ എർത്ത് സമ്മിറ്റ് പുരസ്കാരം 1995 - ൽ ഐക്യരാഷ്ട്ര സഭയുടെ ഇക്കോണമിക് ആന്റ് സോഷ്യൽ കൗൺസിലിന്റെ കാറ്റഗറി 1 അംഗീകാരം അവലംബം 1 2 ↑ Religion and the Politics of Development edited by P. Fountain, R. Bush, M. Feener ↑ http://www.un.org/en/development/desa/usg/statements/uncategorized/2011/10/oisca-international.html ↑ പുറം കണ്ണികൾ OISCA-International
ഓർക്കോൺ വാലി ഇംഗ്ലീഷ് വിലാസം https://ml.wikipedia.org/wiki/Orkhon_Valley
തലസ്ഥാനമായ ഉലാൻബാതാറിൽ നിന്ന് ഏകദേശം 320 കിലോമീറ്റർ പടിഞ്ഞാറു മാറി മംഗോളിയയിലെ ഓർക്കോൺ നദിയുടെ തീരത്തായി സ്ഥിതിചെയ്യുന്ന ഒരു സാംസ്കാരിക താഴ്‌വരയാണ് ഓർക്കോൺ വാലി കൾച്ചറൽ ലാന്റ്സ്ക്കേപ്പ് (Mongolian: Орхоны хөндийн соёлын дурсгал).
സഹസ്രാബ്ദകാലത്തോളം  നാടോടി പഴമയേയും, പാരമ്പര്യത്തേയും പ്രതിനിധാനം ചെയ്യുന്ന ഓർക്കോൺ വാലി യുനെസ്കോയുടെ, ലോക പൈതൃക പട്ടികയിൽ ഇടം നേടിയിട്ടുണ്ട്.
പ്രാധാന്യം ഓർക്കോൺ വാലിയുടെ സ്ഥാനം.
കൂറേ നൂറ്റാണ്ടുളായി ഓർക്കോൺ വാലി പൊതുകാഴ്ചയിൽ അറിയപ്പെട്ടത്, പുൽപ്രദേശങ്ങളുടെ ഗാംഭീര്യത്തിന്റെ ഉറവിടം എന്ന രീതിയിലാണ്.
ബിൽഗെ ഖാൻ ഓർക്കോൺ വാലിയിൽ സ്ഥാപിച്ച കലാപരമായ കൊത്തുപണികളടങ്ങിയ എട്ടാം നൂറ്റാണ്ടിൽ ഭരിച്ചിരുന്ന ഗോക്ക്തർക്ക് ചക്രവർത്തിയുടെ ഒരു ശവക്കല്ലറയാണ്  ഇതിന്റെ ആദ്യത്തെ തെളിവായി കണക്കാക്കപ്പെടുന്നത്.
ഓർക്കോൺ വാലി കൈത്താൻ ജനങ്ങളുടെ ആധിപത്യത്തിലായിരിക്കുമ്പോൾ ഈ കല്ലറ മറ്റ് മൂന്ന് ഭാഷകളിലേക്കും എഴുതപ്പെട്ടു.
ആക്സിസ് മണ്ടിയെ പോലെ  ഈ പ്രദേശത്തെ പർവതങ്ങൾ ടാൻഗ്രിസത്തിലെ  വിശുദ്ധതയെ പ്രതിനിധാനം ചെയ്യുന്നു, കാഗൻസിന്റെയും, ബെയ്സിന്റേയും പൂർവ്വികരുടെ ജീവൻ  അലഞ്ഞു നടക്കുന്ന ഇടമായ ഒട്ടുക്കെനാണ് വിശുദ്ധതയിൽ പ്രാധാന്യമർഹിക്കുന്നത്.
കൂടാതെ കട്ട് എന്ന് പറയുന്ന ഒരു സൈന്യം ജനനമെടുത്തത് ഇവിടെ നിന്നാണ് എന്നും വിശ്വസിക്കപ്പെടുന്നു.
ടർക്കിക് ഗോത്രത്തിന്റെ ഭരണം കാഗൻസിനാണ് എന്ന് വാക്കുകൊടുത്തിട്ടാണ് അവർ ജനനമെടുക്കുന്നത്.
ആരാണോ ഈ വാലിയുടെ അധിപനാകുന്നത് അവർക്ക് സ്വർഗ്ഗത്തിൽവച്ച് ടർക്കസ്സിന്റെ നേതാവായി പരിഗണിക്കുകയും പിരിഞ്ഞുപോയ ഗോത്രങ്ങളെ ഒരുമിപ്പിക്കുകയും ചെയ്യുമെന്നാണ് വിശ്വാസം.
ചരിത്രപരമായി എല്ലാ ടർക്കിക്ക് തലസ്ഥാനങ്ങളും ഈ വാലിയിലേക്കാക്കിയത് കൃത്യമായ കാരണങ്ങളോടെയാണ്.
ഇതിന്റെ തീരത്ത് നിറയെ വീടുകളുണ്ടായിരുന്നു.
പക്ഷെ അവരൊന്നും ഇപ്പോൾ ഇല്ല എന്നുമാത്രം.
പ്രദേശങ്ങൾ
ഓർക്കോൺ വാലിയിലെ പ്രധാനപ്പെട്ട സ്‌മാരകചിഹ്നങ്ങളെ താഴെകൊടുക്കുന്നു.
8-ാം നൂറ്റാണ്ടിന് മുമ്പുള്ള സ്മാരക ചിഹ്നങ്ങൾ ബിലേഹ് ഖാൻ, കൽ ടിഗിൻ എന്നിവർക്കായിരുന്നു,പക്ഷെ ഗോക്ക്തുക് ചക്രവർത്തിയുടെ സ്മാരകചിഹ്നമാണ് നമ്മെ അതിശയിപ്പിക്കുന്നവ.1889 ഒരു റഷ്യൻ ആർക്കിയോളജിസ്റ്റായ വിൽഹെം തോംസൺ ആണ് ഇത് കണ്ടെത്തിയത്.
എട്ടാം നൂറ്റാണ്ടിലെ ഉയുഗർ ചക്രവർത്തിയുടെ തലസ്ഥാനമായ, അമ്പത് കിലോ മീറ്ററോളം വൃസ്തൃതി വരുന്ന കാർ ബാൽഗാസിന്റെ അവശിഷ്ടങ്ങൾ അന്നത്തെ കൊട്ടാരങ്ങളുടേയും, കടകളുടേയും, ക്ഷേത്രങ്ങളുടേയും, കന്യകാമഠങ്ങളുടേയും തെളിവുകൾ കാണിക്കുന്നു.
ജെങ്കിസ്ഖാനിന്റെ തലസ്ഥാനമായ കരകുറത്തിന്റെ അവശിഷ്ടങ്ങളും, ക്സാൻഡു കൊട്ടാരത്തേപ്പോലെ പ്രശസ്തമാണ്.
മങ്കോളിയയിലെ ആദ്യത്തെ ബുദ്ധമത മഠമാണ് ഇർഡെനെ സു മൊണാസ്റ്റ്രി.
എന്നാൽ 1937-40 കാലഘട്ടത്ത് കമ്മ്യൂണിസ്റ്റ് അതോറിറ്റികൾകൊണ്ട് അത് നശിക്കുപ്പെട്ടു.
ടുവ്ഗൺ ഹെർമിറ്റേജ് മറ്റൊരു വിശിഷ്ട മഠമാണ്, ഒര മലയിൽ 2,600 കിലോമീറ്റർ വിസ്തൃതിയിൽ ഇത് വ്യാപിച്ചുകിടക്കുന്നു.
ഇതും കമ്മ്യൂണിസ്റ്റ് അതോറിറ്റികളാൽ നശിക്കപ്പെട്ടു.
47°33′24″N 102°49′53″E ﻿ / ﻿ 47.55667°N 102.83139°E ﻿ / 47.55667; 102.83139
എ.ജെ. ജോസഫ് (സംഗീതസംവിധായകൻ)
എ ജെ ജോസഫ് എന്ന ഗിത്താർ ജോസഫ് കോട്ടയത്ത് ഈരയിൽകടവിൽ ജനിച്ചു.
പ്രശസ്തനായ ഒരു ഗാനരചയിതാവും സംഗീതസംവിധായകനുമായിരുന്നു അദ്ദേഹം.
നാടകാചാര്യൻ എൻ. എൻ. പിള്ളയുടെ നാടകങ്ങളിലെ ഗിത്താറിസ്റ്റായി ആയിരുന്നു തുടക്കം.
നാടകലോകത്തുനിന്നും സിനിമാലോകത്തേയ്ക്കു അദ്ദേഹം പിന്നീട് മാറി.
കുഞ്ഞാറ്റക്കിളി, കടൽക്കാക്ക, എന്റെ കാണാക്കുയിൽ, ഈ കൈകളിൽ, നാട്ടുവിശേഷം എന്നീ ചിത്രങ്ങളുടെ സംഗീതസംവിധാനം നിർവ്വഹിച്ചു.
തരംഗിണിയുടെ 'സ്നേഹപ്രതീകം' എന്ന ക്രിസ്മസ് കാരൽ ഗാങ്ങളിൽ കെ.ജെ. യേശുദാസ് ആലപിച്ച യഹൂദിയായിലെ ഒരു ഗ്രാമത്തിൽ...
എന്ന ഗാനമാണ് എറ്റവും പ്രശസ്തം .
വർഷങ്ങളോളം സംഗീതസ്കൂൾ നടത്തി.
കെ.ജെ. യേശുദാസ്, പി. ജയചന്ദ്രൻ , കെ. എസ്. ചിത്ര , എം. ജി. ശ്രീകുമാർ , എസ്. ജാനകി എന്നിങ്ങനെ ഒട്ടേറെപേർ അദ്ദേഹത്തിന്റെ ഗാനങ്ങൾ ആലപിച്ചിട്ടുണ്ട്.
അദ്ദേഹത്തിന്റെ 'ഒരേ സ്വരം ഒരേ നിറം ഒരു ശൂന്യ സന്ധ്യാംബരം' (എന്റെ കാണാക്കുയിൽ) എന്ന പാട്ടാണ് കെ. എസ്. ചിത്രയ്ക്ക് ആദ്യ സംസ്ഥാന അവാർഡ് ലഭിക്കാനിടയാക്കിയത്.
മാപ്പിളപ്പാട്ടുകൾക്കും അദ്ദേഹം സംഗീതം പകർന്നു.
ഈ കൈകളിൽ എന്ന ചിത്രത്തിലെ 'കാരുണ്യ കതിർവീശി.. റംസാൻ പിറ തെളിയുമ്പോൾ'.
എന്ന ഗാനം ജോസഫിന്റെതാണ്.
ഏറെക്കാലം വിവിധ രോഗങ്ങൾ അലട്ടിയ അദ്ദേഹം 2015 ആഗസ്റ്റ് 19-ന് പകൽ 11 മണിക്ക് കോട്ടയത്തെ സ്വവസതിയിൽ വച്ച് അന്തരിച്ചു.
ഭാര്യ: പൊന്നമ്മ.
മൂന്നു മക്കൾ.
പ്രശസ്ത ഗാനങ്ങൾ ആകാശഗംഗാ തീരത്തിനപ്പുറം...
യഹൂദിയായിലെ ഒരു ഗ്രാമത്തിൽ...
കാവൽ മാലാഖമാരേ...
ഒരേ സ്വരം ഒരേ നിറം ഒരു ശൂന്യ സന്ധ്യാംബരം അവലംബം ദേശാഭിമാനി 2015 ആഗസ്റ്റ് 20 വ്യാഴം മനോരമ ഓൺലൈൻ 2015 ആഗസ്റ്റ് 19 ബുധൻ http://www.mangalam.com/print-edition/keralam/351138 http://www.deepika.com/News_Cat2_sub.aspx?catcode=cat2 newscode=370237 ↑
എ.കെ.എം. ഫസലുൽ ഹക്ക് ഇംഗ്ലീഷ് വിലാസം https://ml.wikipedia.org/wiki/A.
_Fazlul_Haque_(surgeon)
ഒരു ബംഗ്ലാദേശി സർജനാണ് എ.കെ.എം. ഫസലുൽ ഹക്ക് (ജനനം 25 ജനുവരി 1958) .
ധാക്കയിലെ ബംഗബന്ധു ഷെയ്ഖ് മുജീബ് മെഡിക്കൽ യൂണിവേഴ്സിറ്റിയിലെ (BSMMU) കോളറെക്ടൽ സർജറി വിഭാഗത്തിന്റെ സ്ഥാപകനായിരുന്നു അദ്ദേഹം.
1958 ജനുവരി 25 ന് കിഴക്കൻ പാകിസ്ഥാനിലെ പാട്ടുഖാലി ജില്ലയിലെ ഗാസിപുര ഗ്രാമത്തിലാണ് ഹക്ക് ജനിച്ചത്.
പിതാവ് റാഷിദ് അഹമ്മദ്.
ഹക്ക് 1972-ൽ ജെസ്സോർ ബോർഡിൽ നിന്ന് സെക്കൻഡറി സ്കൂൾ സർട്ടിഫിക്കറ്റ് (എസ്എസ്സി) പാസായി.
1974-ൽ ഹയർ സെക്കൻഡറി സ്കൂൾ സർട്ടിഫിക്കറ്റ് (എച്ച്എസ്സി) പൂർത്തിയാക്കി.
1982-ൽ ധാക്ക മെഡിക്കൽ കോളേജിൽ നിന്ന് എം.ബി.ബി.എസ് ബിരുദം പൂർത്തിയാക്കി.
1989 ജനുവരിയിൽ ബംഗ്ലാദേശ് കോളേജ് ഓഫ് ഫിസിഷ്യൻസ് ആൻഡ് സർജൻസിൽ നിന്ന് അദ്ദേഹത്തിന് ഫെലോഷിപ്പ് (എഫ്‌സിപിഎസ്) ലഭിച്ചു.
എ.കെ. ഹംഗൽ ഇംഗ്ലീഷ് വിലാസം https://ml.wikipedia.org/wiki/A.
_Hangal
പ്രശസ്ത ഹിന്ദി നടനായിരുന്നു അവതാർ കിഷൻ ഹംഗൽ (1 ഫെബ്രുവരി 1917 – 26 ആഗസ്റ്റ്, 2012).
സ്വാതന്ത്ര്യസമര സേനാനിയായിരുന്ന ഹംഗൽ 200 ഓളം ഹിന്ദി സിനിമകളിൽ അഭിനയിച്ചിട്ടുണ്ട്.
ഇപ്റ്റ (ഇന്ത്യൻ പീപ്പിൾസ് തിയേറ്റർ അസോസിയേഷൻ) യിൽ സജീവമായി പ്രവർത്തിച്ചിരുന്നു.
അഭിനയിച്ച സിനിമകൾ ഷോലെ ബാവർച്ചി ആയിന നമക് ഹറാം ഷൗക്കീൻ പ്രേം ബന്ധൻ മൻസിൽ പുരസ്കാരങ്ങൾ
2006-ൽ പത്മഭൂഷൺ പുരസ്കാരം ലഭിച്ചു.
പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് A.K. Hangal The genial revolutionary .
Rediff.com .
Marxist who made it good in movies Archived 2006-03-03 at the Wayback Machine .
എ.കെ.പി.എ. ഇംഗ്ലീഷ് വിലാസം https://ml.wikipedia.org/wiki/A.
K.P.A .
കേരളത്തിലെ ഫോട്ടോഗ്രാഫർമാരുടെ സംഘടനയാണ് ഓൾ കേരള ഫോട്ടോഗ്രാഫേഴ്സ്  അസോസിയേഷൻ അഥവാ എ.കെ.പി.എ. .
പ്രശസ്ത സിനിമാ പ്രവർത്തകനും ഫോട്ടോഗ്രാഫറും ആയിരുന്ന ജോസഫ്‌  ചെറിയാന്റെ നേതൃത്വത്തിൽ ഒരു സംഘം ഫോട്ടോഗ്രാഫർമാർ  ചേർന്ന് എറണാകുളം ആസ്ഥാനമാക്കി 1984- ൽ തുടങ്ങിയ പ്രസ്ഥാനമാണ് ഇത്.
ഇന്ന് നാല്പതിനായിരത്തോളം ഫോട്ടോഗ്രാഫേഴ്സ്/വീഡിയോഗ്രാഫേഴ്സ് പതിനയ്യായിരത്തോളം  ആക്ടീവ് അംഗങ്ങളും ഉള്ള ഒരു വലിയ പ്രസ്ഥാനമായി  എ  കെ പി എ മാറിക്കഴിഞ്ഞു.
എറണാകുളത്തു  സ്വന്തം ആസ്ഥാന മന്ദിരം  എ കെ പി എ ഭവൻ സ്ഥിതി ചെയ്യുന്നു.
അംഗത്വം
സർക്കാർ അർദ്ധ സർക്കാർ ജീവനക്കാർ ഒഴികെ ഫോട്ടോഗ്രഫി അനുബന്ധ തൊഴിൽ മേഖല  ( വീഡിയോഗ്രാഫി  , ഗ്രാഫിക് ഡിസൈനിംഗ്, എഡിറ്റിംഗ് ) ഉപജീവനമാർഗ്ഗമാക്കിയ ആർക്കും  എ.കെ.പി.എ. യിൽ അംഗത്വം നൽകുന്നു.
എല്ലാ വർഷവും അംഗത്വം പുതുക്കി നൽകുന്നു.
പുറത്തേക്കുള്ള കണ്ണികൾ ഓൾ കേരള ഫോട്ടോഗ്രാഫേഴ്സ്  അസോസിയേഷൻ
എ.ജി. നൂറാനി ഇംഗ്ലീഷ് വിലാസം https://ml.wikipedia.org/wiki/A_G_Noorani
ഇന്ത്യൻ നിയമജ്ഞനും ഗ്രന്ഥകർത്താവും ചരിത്രപണ്ഡിതനുമാണ് എ.ജി നൂറാനി എന്ന് പരക്കെ അറിയപ്പെടുന്ന അബ്ദുൽ ഗഫൂർ അബ്ദുൽ മജീദ് നൂറാനി (ജനനം:1930 സെപ്റ്റംബർ 16-മരണം : 2024 ഓഗസ്റ്റ് 29) .
മുംബൈയിലെ ഗവണ്മെന്റ് ലോകോളേജിൽ നിന്ന് നിയമബിരുദം കരസ്ഥമാക്കിയ നൂറാനി, സുപ്രീംകോടതിയിലും ബോംബെ ഹൈക്കോടതിയിലും അഭിഭാഷകനായി പ്രവർത്തിച്ചിട്ടുണ്ട്.
ഇന്ത്യൻ ഭരണഘടനാവിദഗ്ദ്ധരിൽ ഒരാളാണ് നൂറാനി.
2024 ആഗസ്റ്റ് 29 അദ്ദേഹം മരണമടഞ്ഞു
ഇന്ത്യയിലെ പല പ്രസിദ്ധീകരണങ്ങളിലായി നൂറാനിയുടെ അനേകം ലേഖനങ്ങൾ പ്രകാശനം ചെയ്യപ്പെട്ടിട്ടുണ്ട്.
കാശ്മീരിലെ ഭരണാധികാരിയായിരുന്ന ഷേയ്ക്ക് അബ്ദുള്ളയ്ക്കു വേണ്ടിയും, തമിഴ്നാട് മുൻ മുഖ്യമന്ത്രി കരുണാനിധിയ്ക്കു വേണ്ടിയും ചില പ്രമാദമായ കേസുകളിൽ നൂറാനി ഹാജരായിട്ടുണ്ട്.
പ്രധാനകൃതികൾ The Kashmir Dispute 1947-2012 , 2 Volume set(editor , 2013) Islam, South Asia and the Cold War (2012) Article 370: A Constitutional History of Jammu and Kashmir (2011) Jinnah and Tilak: Comrades in the Freedom Struggle (2010) India–China Boundary Problem 1846–1947: History and Diplomacy (2010) Indian Political Trials 1775–1947 (2006) Constitutional Questions and Citizens’ Rights (2006) The Muslims of India: A Documentary Record (editor, 2003) Islam and Jihad: Prejudice versus Reality(2003) The Babri Masjid Question 1528–2003: ‘A Matter of National Honour’, in two volumes (2003).
എ.കെ.എം. അഷ്റഫ് ഇംഗ്ലീഷ് വിലാസം https://ml.wikipedia.org/wiki/A.
_M_Ashraf
കേരളത്തിലെ ഒരു മുസ്ലീം ലീഗ് പ്രവർത്തകനും പതിനഞ്ചാം കേരള നിയമസഭയിൽ മഞ്ചേശ്വരം മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് എ.കെ.എം. അഷ്റഫ് .
2021-ലെ തിരഞ്ഞെടുപ്പിൽ ബിജെപിയിലെ കെ. സുരേന്ദ്രനെ 745 വോട്ടുകൾക്ക് പരാജയപ്പെടുത്തിയാണ് എ.കെ.എം. അഷ്റഫ് നിയമസഭയിലേക്ക് എത്തിയത്.
എ.കെ.ജി. പഠന ഗവേഷണ കേന്ദ്രം ഇംഗ്ലീഷ് വിലാസം https://ml.wikipedia.org/wiki/A.
K.G._Centre_for_Research_and_Studies
ഇന്ത്യയുടെ ദേശീയ നേതാവും കമ്യൂണിസ്റ്റ് പാർട്ടിയുടെ നേതാവുമായിരുന്ന എ.കെ. ഗോപാലനോടുള്ള ( എ.കെ.ജി. ) ബഹുമാനാർത്ഥം തിരുവനന്തപുരം ആസ്ഥാനമായി സി.പി.ഐ.എം. ന്റേ നേതൃത്വത്തിൽ സ്ഥാപിക്കപ്പെട്ടതാണ് എ.കെ.ജി. പഠന ഗവേഷണ കേന്ദ്രം.
സ്വയം ഒരു അക്കാദമീയ പണ്ഡിതനായിരുന്നില്ലെങ്കിലും ജീവിതത്തിൻറെ നാനാതുറകളിലുംപെട്ട ബഹുജനപ്രവർത്തകർക്ക് വേണ്ടി ഒരു സ്കൂൾ ആരംഭിക്കണമെന്ന് തൻറെ ജീവിതത്തിൻറെ അന്ത്യനാളുകളിൽ അദ്ദേഹം ആഗ്രഹിച്ചിരുന്നു.
അദ്ദേഹം അന്തരിച്ചപ്പോൾ അദ്ദേഹത്തിൻറെ സ്മരണയ്ക്കായി ഒരു അനൗപചാരിക സർവ്വകലാശാല, പണ്ഡിതൻമാർക്കും, സാമൂഹിക രാഷ്ട്രീയരംഗത്ത് പ്രവർത്തിക്കുന്നവർക്കും പരസ്പരം അറിവും അനുഭവവും കൈമാറാനുള്ള ഒരു സ്ഥാപനം എന്ന നിലയ്ക്കാണ് എ.കെ.ജി. പഠന ഗവേഷണ കേന്ദ്രം ആരംഭിച്ചത്.
ഡയറക്ടർമാർ കേന്ദ്രത്തിൻറെ ആദ്യ ഡയറക്ടർ ഇ.
എം.എസ്. നമ്പൂതിരിപ്പാട് ആയിരുന്നു.
ഡോ. ടി.എം. തോമസ് ഐസക്ക് ആണ് ഇപ്പോഴത്തെ ഗവേഷണ കേന്ദ്രം ഡയറക്ടർ.
റഫറൻസ് ലൈബ്രറി
ഗവേഷണ കേന്ദ്രത്തിൻറെ ഭാഗമായി വിശാലമായ ഒരു റഫറൻസ്‌ ലൈബ്രറി പ്രവർത്തിക്കുന്നുണ്ട്‌.
വലിയൊരു ഗ്രന്ഥശേഖരത്തിനു പുറമേ പഴയകാലത്തെ പത്ര മാസികകളും റഫറൻസിനായി ഇവിടെ ലഭിക്കും.
ഗവേഷണ വിദ്യാർത്ഥികൾക്ക്‌ പ്രയോജനപ്പെടുത്താവുന്ന തരത്തിലാണ്‌ ലൈബ്രറി പ്രവർത്തിക്കുന്നത്‌.
പഠന കോൺഗ്രസുകൾ
പഠന ഗവേഷണ കേന്ദ്രത്തിൻറെ നേതൃത്വത്തിൽ കേരള വികസനത്തെ സംബന്ധിച്ച്‌ വിവിധ കാലഘട്ടങ്ങളിൽ പഠന കോൺഗ്രസ്സുകൾ സംഘടിപ്പിക്കുന്നുണ്ട്.
അതോടൊപ്പം ആനുകാലിക വിഷയങ്ങളെ സംബന്ധിച്ചുള്ള നിരവധി സെമിനാറുകളും പഠന ഗവേഷണ കേന്ദ്രത്തിൻറ ഭാഗമായി സംഘടിപ്പിക്കുന്നുണ്ട്.
1994 ൽ നടന്ന ഒന്നാമത്തെ പഠന കോൺഗ്രസ്‌ കേരള വികസനത്തെ സംബന്ധിച്ചുള്ള പൊതുവായ കാഴ്‌ചപ്പാടുകൾ പങ്കുവയ്‌ക്കുക എന്ന രീതിയിലാണ്‌ സംഘടിപ്പിച്ചത്‌.
ആയിരുന്നു ഇതിന്‌ നേതൃത്വം നൽകിയത്‌.
2005 ൽ നടന്ന `കേരള വികസന അജണ്ട 2006-2016’ എന്ന രണ്ടാം അന്താരാഷ്‌ട്ര പഠന കോൺഗ്രസ്‌ കേരളത്തിൻറെ വിവിധ മേഖലകളെ സംബന്ധിച്ച മൂർത്തമായ ബദൽ അവതരിപ്പിച്ചുകൊണ്ട്‌ അതിന്റെ അടിസ്ഥാനത്തിൽ ചർച്ച നടത്തുകയാണ്‌ ചെയ്‌തത്‌.
2011 ൽ നടന്ന മൂന്നാം പഠന കോൺഗ്രസ്, കേരളത്തിൻറെ ഭാവിവികസനത്തിന് ആവശ്യമായ ചർച്ചകളും വിശകലനങ്ങളും കൊണ്ട് സമ്പുഷ്ടമായിരുന്ന മൂന്നാം കോൺഗ്രസ്സും ഒരു സമഗ്ര വികസന വികസന അജണ്ട മുന്നോട്ടുവച്ചു.
2016 ൽ നാലാമത് അന്താരാഷ്‌ട്ര കേരള പഠന കോൺഗ്രസ് ജനുവരി 9-10 തീയതികളിൽ തിരുവനന്തപുരത്ത് നടന്നു.
ത്രൈമാസിക
എ.കെ.ജി. പഠന ഗവേഷണ കേന്ദ്രം പ്രസിദ്ധീകരിക്കുന്ന ത്രൈമാസികയാണ്‌ മാർക്‌സിസ്റ്റ്‌ സംവാദം .
വിവിധ വിഷയങ്ങളെ ആസ്‌പദമാക്കിയുള്ള ലക്കങ്ങളായിട്ടാണ് ഇപ്പോൾ മാർക്‌സിസ്റ്റ്‌ സംവാദം പ്രസിദ്ധീകരിക്കുന്നത്‌.
പുറത്തേക്കൂള്ള കണ്ണികൾ
http://akgcentre.in/
എ.കെ.എം.എച്ച്.എസ്‌.
എസ്‌, പൂച്ചട്ടി
തൃശ്ശൂരിലെ നടത്തറ പഞ്ചായത്തിൽ 1953-ൽ രൂപവൽക്കരിച്ച ഒരു പ്രൈവറ്റ് സ്‌കൂളാണ് അയ്യപ്പത്ത് കൊച്ചുകുട്ടൻ മെമ്മോറിയൽ സ്ക്കൂൾ എന്ന ഈ വിദ്യാലയം .
നടത്തറ പഞ്ചായത്തിലെ പഴക്കമേറിയ വിദ്യാലയങ്ങളിലൊന്നാണ് ഇത്.
ചരിത്രം സ്കുൾ അങ്കണം
നടത്തറ ഗ്രാമപഞ്ചായത്തിന്റ ഹൃദയ ഭാഗത്തുളള പൂച്ചെട്ടിയിൽ 1953-ൽ ശ്രീ അയ്യപ്പത്ത് കൊച്ചുകുട്ടൻ എന്ന ആൾ കുട്ടികൾക്ക് ഒരു നല്ല വിദ്യാദ്യാസം നൽകണമെന്ന ഉദ്ദേശ്യത്തോടുകൂടി ഒരു മിഡിൽ സ്കുൾ ആരംഭിച്ചു.
പിന്നീട് ഈ സ്കുൾ യു.പി.എസ്. നടത്തറ എന്ന പേരിൽ അറിയപെട്ടു.
ഇന്ത്യ യുടെ ദേശിയ വിദ്യാഭ്യാസനയത്തിൻറഭാഗമായി സംസ്ഥാനത്ത് 88 സകൂളുകൾക്ക് ഹയർസെക്കഡറി കോഴ്സ് അനുവദിച്ചപ്പോൾ 1990 -91ൽ വിദ്യാഭ്യാസ വർഷത്തീൽ ​എ.
കെ.എം.ഹൈസ്കൂൾ എ കെ.എം ഹയർസെക്കണ്ടറി സ്കൂളായി ഉയർത്തി.
നടത്തറ ഗ്രാമപഞ്ചായത്തിലെ ഏക ഹൈസ്കൂളും ഹയർസെക്കണ്ടറി സ്കൂളുമാണ് ഇത്.
പാഠ്യേതര പ്രവർത്തനങ്ങൾ ക്ലാസ് മാഗസിൻ.
ക്ലബ് പ്രവർത്തനങ്ങൾ.
ഗാന്ധി ദർശൻ കാർ​ഷിക ക്ല ബ് ക​​ൺസ്യൂമർ ക്ല ബ് സൂരക്ഷാ ക്ല ബ് ഹെൽപ്പ് ഡെസ്ക് ജൂനിയർ റെഡ് ക്രോസ് ഇതും കാണുക അവലംബം പുറമെനിന്നുള്ള കണ്ണികൾ Facebook Education Of Thrissur
എ.കെ.എസ്. അഭാജ്യതാപരിശോധന ഇംഗ്ലീഷ് വിലാസം https://ml.wikipedia.org/wiki/AKS_primality_test
ഒരേ സമയം സാമാന്യവും, ബഹുപദസങ്കീർണ്ണതയുള്ളതും , സുനിശ്ചിതവും, നിബന്ധനകളില്ലാത്തതുമായ അഭാജ്യതാപരിശോധനയ്ക്കുള്ള ആദ്യത്തെ അൽഗൊരിതമാണ് എ.കെ.എസ്. അഭാജ്യതാപരിശോധന അഥവാ അഗർവാൾ-കയാൽ-സക്സേന അഭാജ്യതാപരിശോധന .
ഐ.ഐ.ടി. കാൻപൂരിലെ കമ്പ്യൂട്ടർ സയൻസ് പ്രൊഫസറായ മനീന്ദ്ര അഗർവാളും വിദ്യാർത്ഥികളായിരുന്ന നിതിൻ കയാൽ, നീരജ് സക്സേന എന്നിവരും ചേർന്ന് 2002-ലാണ് ഈ അൽഗൊരിതം കണ്ടുപിടിച്ചത്.
സംഖ്യാസിദ്ധാന്തത്തിലെതന്നെ ഒരു സുപ്രധാന കണ്ടുപിടിത്തമായി എണ്ണപ്പെടുന്ന ഇതിന്റെ പേരിൽ ഉപജ്ഞാതാക്കൾക്ക് 2006-ലെ ഗീദൽ പുരസ്കാരം , ഫുൾകേഴ്സൺ പുരസ്കാരം എന്നിവയുൾപ്പെടെയുള്ള പുരസ്കാരങ്ങൾ ലഭിച്ചു.
ഒരേ സമയം നാല് ഗുണങ്ങളുള്ള ആദ്യത്തെ അഭാജ്യതാപരിശോധനാ അൽഗൊരിതമാണ് എന്നതാണ് എ.കെ.എസ് അൽഗൊരിതത്തിന്റെ പ്രാധാന്യം.
നാലിൽ മൂന്ന് ഗുണങ്ങളുള്ള അൽഗൊരിതങ്ങൾ മുമ്പ് കണ്ടുപിടിക്കപ്പെട്ടിട്ടുണ്ടായിരുന്നെങ്കിലും ഇത്തരത്തിൽ പൂർണ്ണത കൈവരിക്കാനായത് എ.കെ.എസിനാണ് സാമാന്യത : എ.കെ.എസ്. അൽഗൊരിതത്തിന് ഏതൊരു സംഖ്യയും ഭാജ്യമോ അഭാജ്യമോ എന്ന് നിർണ്ണയിക്കാനാകും.
മെഴ്സെൻ സംഖ്യകൾ , ഫെർമാ സംഖ്യകൾ എന്നിങ്ങനെ സവിശേഷ സംഖ്യകളുടെ അഭാജ്യത മാത്രം നിർണ്ണയിക്കാനാകുന്നതും മറ്റ് ഗുണങ്ങളുള്ളതുമായ അൽഗൊരിതങ്ങൾ മുമ്പേ നിലവിലുണ്ടായിരുന്നു ബഹുപദസങ്കീർണ്ണത : അൽഗൊരിതത്തിന്റെ ഗണനപരമായ സങ്കീർണ്ണത ബഹുപദമാണ്.
അതായത്, അൽഗൊരിതം ഏതൊരു സംഖ്യയുടെയും അഭാജ്യത നിർണ്ണയിക്കാനെടുക്കുന്ന കൂടിയ സമയം സംഖ്യയിലെ അക്കങ്ങളുടെ എണ്ണത്തിന്റെ ഒരു പ്രത്യേക ബഹുപദത്തിൽ കുറവാണ്.
ഇറാതോസ്തനീസിന്റെ അരിപ്പ മുതൽ എലിപ്റ്റിക് കർവ് അഭാജ്യതാപരിശോധന വരെയുള്ള അൽഗൊരിതങ്ങൾ ചില പ്രത്യേക സംഖ്യകളുടെ കാര്യത്തിലെങ്കിലും ഈ ഗുണമില്ലാത്തവയാണ്.
സുനിശ്ചിതത്വം : ഏത് സംഖ്യയും അഭാജ്യമാണോ എന്ന് എ.കെ.എസ് അൽഗൊരിതത്തിന് പൂർണ്ണമായ ഉറപ്പോടെ നിർണ്ണയിക്കാൻ സാധിക്കും.
മില്ലർ-റാബിൻ അഭാജ്യതാപരിശോധന ഉൾപ്പെടെ randomness ഉപയോഗിക്കുന്ന അൽഗൊരിതങ്ങൾ ബഹുപദസങ്കീർണ്ണതയുള്ളതാണെങ്കിലും ചില സംഖ്യകളുടെ അഭാജ്യത തെറ്റായി നിർണ്ണയിക്കാൻ സാധ്യതയുണ്ട് ഇതുവരെ തെളിയിക്കപ്പെട്ടിട്ടില്ലാത്ത ഒരു സിദ്ധാന്തത്തെയും അൽഗൊരിതം ആശ്രയിക്കുന്നില്ല.
മില്ലർ പരിശോധന മറ്റ് മൂന്ന് ഗുണങ്ങളുള്ളതാണെങ്കിലും അത് ശരിയാണെന്ന് തെളിയിക്കുന്നത് ഇതുവരെ തെളിയിക്കപ്പെട്ടിട്ടില്ലാത്ത റീമാൻ പരികല്പന ശരിയെന്ന് കരുതിക്കൊണ്ടാണ്.
സങ്കീർണ്ണത
അൽഗൊരിതത്തിന്റെ ആദ്യരൂപത്തിന്റെ സങ്കീർണ്ണത Õ ( log 12 ⁡ ( n ) ) {\displaystyle (\log ^{12}(n))} ആയിരുന്നു (ഇവിടെ n അഭാജ്യമാണോ എന്ന് പരിശോധിക്കേണ്ട സംഖ്യയാണ്).
ഈ സങ്കീർണ്ണത മെച്ചപ്പെടുത്താൻ ഏറെ ശ്രമങ്ങളുണ്ടായി.
2005-ൽ കാൾ പോമെറൻസ്, ഹെൻഡ്രിക് ലെന്സ്ട്ര ജൂനിയർ എന്നിവർ ചേർന്ന് അൽഗൊരിതത്തിന് Õ ( log 6 ⁡ ( n ) ) {\displaystyle (\log ^{6}(n))} സങ്കീർണ്ണതയുള്ള ഒരു രൂപം കണ്ടെത്തി.
അവലംബം http://mathworld.wolfram.com/AKSPrimalityTest.html
എം.വി. വിഷ്ണുനമ്പൂതിരി ഇംഗ്ലീഷ് വിലാസം https://ml.wikipedia.org/wiki/M.
V._Vishnu_Namboodiri
കേരളത്തിലെ പ്രമുഖ നാടോടിവിജ്ഞാനീയ പണ്ഡിതനായിരുന്നു മീത്തലെ വട്ടപ്പറമ്പത്ത് വിഷ്ണു നമ്പൂതിരി എന്ന ഡോ. എം.വി. വിഷ്ണുനമ്പൂതിരി (25 ഒക്ടോബർ 1939 - 9 മാർച്ച് 2019).
അരനൂറ്റാണ്ട് കാലമായി ഫോക്ലോർ രംഗത്ത് ശേഖരണം, പഠനം, ഗവേഷണം, പ്രസിദ്ധീകരണം എന്നീ മേഖലയിൽ പ്രവർത്തിക്കുന്നു.
നാടൻപാട്ടുകളും , തോറ്റം പാട്ടുകളും ശേഖരിക്കുകയും തെയ്യത്തെക്കുറിച്ച് പഠനങ്ങൾ നടത്തുകയും ചെയ്തിട്ടുണ്ട്.
കേരള ഫോക്‌ലോർ അക്കാദമി 2001 മുതൽ  ചെയർമാനായിരുന്നു 2019 മാർച്ച് 9 ശനിയാഴ്ച 79-ആം വയസ്സിൽ അദ്ദേഹം അന്തരിച്ചു.
കണ്ണൂർ ജില്ലയിലെ ഏഴിമലയുടെ സമീപ ഗ്രാമമായ കുന്നരു ഓണപ്പറമ്പിൽ മീത്തലെ വട്ടപ്പറമ്പത്തില്ലം സുബ്രഹ്മണ്യൻ നമ്പൂതിരിയുടെയും കുളപ്പുറം ഇല്ലത്തെ ദ്രൗപതി അന്തർജ്ജനത്തിന്റെയും മകനായി 1939 ഒക്ടോബർ 25 -നു ജനിച്ചു.
കുന്നരു എലിമെന്ററി സ്കൂൾ, കുഞ്ഞിമംഗലം ഗോപാൽ ഹയർ എലിമെന്ററി സ്കൂൾ, പയ്യന്നൂർ ബോർഡ് ഹൈസ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം .1958 ൽ ഫസ്റ്റ് ക്ലാസൊടെ ഇ.
എസ്. എൽ. സി. പാസായി.
കണ്ണൂർ ട്രൈനിങ് സ്കൂളിൽ അധ്യാപകപരിശീലനം കഴിഞ്ഞു.
പ്രൈമറി സ്കൂൾ അദ്ധ്യാപകനായി ഔദ്യോഗികജീവിതം ആരംഭിച്ചു.
പിന്നീട് പഠിച്ച് ഉദ്ദ്യോഗകയറ്റങ്ങൾ നേടി.
ഹൈസ്കൂൾ, ഹയർ സെക്കണ്ടറിസ്കൂൾ എന്നിവിടങ്ങളിൽ സേവനം അനുഷ്ഠിച്ചു.
1995 -ൽ മണത്തണ ഹയർസെക്കണ്ടറി സ്കൂളിൽ നിന്നും വിരമിച്ചു.
കോഴിക്കോട് സർവ്വകലാശാലയിൽ നിന്ന് എം.എ ബിരുദവും കേരള സർവ്വകലാശാലയിൽ നിന്ന്  ഡോക്ടറേറ്റും കരസ്ഥമാക്കി.
സർവകലാശാലകളിൽ ഗവേഷണ ഗൈഡ്.
1995 മുതൽ കാലടി സംസ്കൃത സർവകലാശാല പയ്യന്നൂർ പ്രാദേശിക കേന്ദ്രത്തിൽ മലയാളം വകുപ്പ് തലവനായി.
2002 ൽ കണ്ണൂർ സർവകലാശാല കാഞ്ഞങ്ങാട് പി.സ്മാരക കാമ്പസിലും മലയാളം അദ്ധ്യാപകനായി.
കോഴിക്കോട് സർവകലാശാല ഫോക്‌ലോർ വിഭാഗം തലവനായി വിരമിച്ചു.
നാടോടിവിജ്ഞാനീയവുമായി ബന്ധപ്പെട്ട അൻപത്തിമൂന്നു കൃതികൾ  അദ്ദേഹം രചിച്ചിട്ടുണ്ട്.
പുറച്ചേരി മരങ്ങാട്ടില്ലത്ത് സുവർണ്ണിനി ആണ് ഭാര്യ.
കൃതികൾ മുഖദർശനം (1975 ) കേരളത്തിലെ നാടോടിവിജ്ഞാനീയത്തിന് ഒരു മുഖവുര ഫോക് ലോർ നിഘണ്ടു പുള്ളുവപ്പാട്ടും നാഗാരാധനയും നാടോടിവിജ്ഞാനീയം നമ്മുടെ പണ്ടത്തെ പാട്ടുകൾ മാന്ത്രികവിദ്യയും മന്ത്രവാദപ്പാട്ടുകളും ഉപന്യാസസാഹിത്യം പൊട്ടനാട്ടം വടക്കൻപാട്ടുകഥകൾ-ഒരു പഠനം തീയാട്ടും അയ്യപ്പൻ കൂത്തും പൂരക്കളി വണ്ണാനും കെന്ത്രോൻപാട്ടും നമ്പൂതിരിഭാഷാ ശബ്ദകോശം പുലയരുടെ പാട്ടുകൾ തോറ്റമ്പാട്ടുകൾ-ഒരു പഠനം കടങ്കഥകൾ-ഒരു പഠനം കാക്കവിളക്കിന്റെ വെളിച്ചത്തിൽ നാടൻ കളികളും വിനോദങ്ങളും മുരിക്കഞ്ചേരി കേളുവിന്റെ പാട്ടുകഥ നാട്ടറിവും നാമ പഠനവും മണലേരി കേളപ്പന്റെ പാട്ടുകഥ മാന്ത്രിക വിജ്ഞാനം നാടൻ പാട്ടുകൾ ഉത്തരകേരളത്തിലെ തോറ്റം പാട്ടുകൾ തോറ്റം പാട്ടുകൾ കോതാമൂരി പഴയപാട്ടുകൾ തിരുവർക്കാട്ടു ഭഗവതി തോറ്റം ഏറുമ്പാത്ത് കുഞ്ഞുപ്പാട്ടി പറങ്ങോടൻ ചന്തു തെയ്യവും തിറയും മണലേരി കേളപ്പന്റെ പാട്ടുകഥ നാടോടി വിജ്ഞാനീയം കതിവന്നൂർ വീരൻ തോറ്റം-ഒരു വീര പുരാവൃത്തം തെയ്യം കുഞ്ഞിക്കുട്ടൻ തമ്പുരാൻ കുറത്തിതോറ്റം തീയാട്ടും അയ്യപ്പൻ കൂത്തും ഗവേഷണ പ്രവേശിക പഴഞ്ചൊൽ സാഹിത്യം വിവരണാത്മക ഫോക്ലോർ ഗ്രന്ഥസൂചി അഞ്ചു വടക്കൻ പാട്ടുകൾ കേരളത്തിലെ നാടൻ സംഗീതം തെയ്യം തിറകളുടെ തോറ്റം പാട്ടുകൾ ഫോക്ലോർ ചിന്തകൾ നമ്മുടെ പണ്ടത്തെ പാട്ടുകൾ വടക്കൻപാട്ടു കഥകൾ വാള്യം 1 തെയ്യവും തിറയും നാടൻ കലകൾ നാടൻ പാട്ടുകൾ നാടൻ പാട്ടുമഞ്ജരി ഫോക്ലോറും ജന സംസ്കാര പഠനവും നാടൻപാട്ടുകൾ മലയാളത്തിൽ മലയാളത്തിലെ നാടൻപാട്ടുകൾ 2 വടക്കൻ പാട്ടുകഥകൾ വാള്യം 2 കീർത്തന സാഹിത്യം നാട്ടറിവു പഠനങ്ങൾ വാള്യം1 പുരാവൃത്ത പഠനം ഫോക്ലോർ ഉപന്യാസങ്ങൾ പുരസ്കാരങ്ങൾ 1992 കേരള സാഹിത്യ അക്കാഡമി (ഐ.സി.ചാക്കോ എൻഡോവ്മെന്റ് അവാർഡ്) -ഫോക്ലോർ നിഘണ്ടു എന്ന ഗ്രന്ഥത്തിന് 1998 പട്ടത്താനം അവാർഡ് (ഫോക്ലോർ രംഗത്ത് നൽകിയ സംഭാവനകൾ അടിസ്ഥാനപ്പെടുത്തി) 1999 ഗ്രന്ഥ രചന-സമഗ്രസംഭാവനയ്ക്കുള്ള ഫോക്ലോർ അക്കാദമി അവാർഡ് 2008 കേരള സംഗീത നാടക അക്കാഡമി അവാർഡ് (നാടൻ കലാഗവേഷണം കേരള സർക്കാറിന്റെ  പി കെ കാളൻ അവാർഡ് (2009) (നാടൻ ഗവേഷകൻ) പി കെ പരമേശ്വരൻനായർ ട്രസ്റ്റ്  നൽകുന്ന എസ്.ഗുപ്തൻ നായർ സ്മാരക പുരസ്കാരം (2011) കേന്ദ്രസാംസ്കാരിക വകുപ്പിന്റെ സീനിയർഫെല്ലോഷിപ്പ്  3 തവണ സർവ്വ വിജ്ഞാനകോശത്തിന്റെ ഉപദേശകസമിതി അംഗത് ചിത്രശാല folklorist kerala അവലംബം ↑ ↑ ഡോ. എം.വി. വിഷ്ണുനമ്പൂതിരി, നാടോടിവിജ്ഞാനീയം(2000) ജീവചരിത്രക്കുറിപ്പ്.
ഡി. സി. ബുക്സ് കോട്ടയം ↑ ഡി സി ബുക്ക്സ്.
↑ Archived 2016-03-04 at the Wayback Machine .
ഡി സി ബുക്ക്സ്.
↑ ഡി ഡി കെ ഏജൻസീസ്.
↑ കേരള ഭാഷാ ഇൻസ്റ്റിറ്റ്യൂട്.
↑ മാതൃഭൂമി ബുക്ക്സ്.
പുറം കണ്ണികൾ Vishnunarayanan Namboothiri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒരു ഫോക്ലോർ പണ്ഡിതന്റെ ജീവിതവും കാലവും Archived 2016-03-05 at the Wayback Machine .
എം.വി. സിറിയസ് സ്റ്റാർ ഇംഗ്ലീഷ് വിലാസം https://ml.wikipedia.org/wiki/MV_Sirius_Star
ഐക്യ അറബ് എമിറേറ്റുകൾ ആസ്ഥാനമാക്കി പ്രവർത്തിക്കുന്ന വെലാ ഇന്റർനാഷണൽ മറൈൻ എന്ന് കമ്പനിയുടെ ഉടമസ്ഥതയിലുള്ള എണ്ണ ടാങ്കർ കപ്പൽ ആണ് എം.വി. സിറിയസ് സ്റ്റാർ .
മൊത്തം നീളം 1,090 അടിയും (330 മീറ്റർ) 2 ദശലക്ഷം വീപ്പ (320,000 ക്യുബിക്.മീ) എണ്ണ സംഭരണശേഷിയുമുണ്ട് ഇതിന്‌, വളരെ വലിയ എണ്ണ വാഹക ടാങ്കർ (Very Large Crude Carrier or VLCC) വിഭാഗത്തിൽപ്പെട്ടതാണ്‌ ഈ കപ്പൽ.
സൗദി അറേബ്യൻ ഒയിൽ കമ്പനിയായ ആറാംകൊയുടെ (Aramco) അനുബന്ധ കമ്പനിയാണ്‌ വെലാ ഇന്റർനാഷണൽ മറൈൻ.
വെലായുടെ 24 എണ്ണ ടാങ്കറുകളിലൊന്നാണിത് അവയിൽ 19 എണ്ണവും വളരെ വലിയ എണ്ണ വാഹക ടാങ്കറുകളാണ്‌.
ലൈബീരിയയിൽ റജിസ്റ്റർ ചെയ്യപ്പെട്ടതാണ്‌ ഈ കപ്പൽ, മൊൺറോവിയയാണ്‌ സ്വതുറമുഖം .
ദക്ഷിണ കൊറിയൻ കമ്പനിയായ ദെയ്‌വൂ ഷിപ്പ്‌ബിൽഡിങ്ങ് ആൻഡ് മറൈൻ എൻജിനീയറിങ്ങ് ആണ്‌ ഈ കപ്പൽ നിർമ്മിച്ചിരിക്കുന്നത്.
2007 ഒക്ടോബറിൽ നിർമ്മാണം ആരംഭിച്ച ഇത് 2008 മാർച്ച് അവസാനത്തോടെ പണിപൂർത്തിയായി ഹുദാ എം. ഗോസൻ ഉദ്ഘാടനം നിർവ്വഹിച്ചു പ്രവർത്തനം തുടങ്ങി .
വെലായുടെ ചരിത്രത്തിൽ ഒരു സൗദി വനിത ഉദ്ഘാടനം നിർവ്വഹിച്ച ആദ്യ സം‌രഭമായിരുന്നു ഇത് .
2008 നവംബർ 15 ൽ സൊമാലിയൻ കടൽക്കൊള്ളക്കാർ തട്ടിയെടുത്തതോടെ ഈ കപ്പൽ ലോക ശ്രദ്ധയാകഷിച്ചു, ചരിത്രത്തിൽ കടൽ കൊള്ളക്കാർ തട്ടിയെടുത്ത ഏറ്റവും വലിയ കപ്പൽ ഇതായിമാറി.
സൗദി അറേബ്യയിൽ നിന്ന് ഗുഡ് ഹോപ് മുനമ്പ് വഴി അമേരിക്കൻ ഐക്യനാടുകളിലേക്ക് എണ്ണയുമായി പോകുന്ന വഴിയിലാണ്‌ ഇത് റാഞ്ചപ്പെട്ടത്.
റാഞ്ചൽ നടന്ന സമയത്ത് ഇത് കെനിയൻ തീരത്തുനിന്ന് ഏകദേശം 450 നോട്ടിക്കൽ മൈൽ (520 മൈൽ; 830 കി.മീ) അകലെയായിരുന്നു, 25 ജീവനക്കാർ കപ്പലിൽ ഉണ്ടായിരുന്നു കപ്പലിന്റെ വില ഏകദേശം 150 ദശലക്ഷം ഡോളറും അതിലെ ചർക്കിന്റെ മതിപ്പ് വില 100 ദശലക്ഷം ഡോളറും വരും.
2009 ജനുവരി 9 ന്‌ കപ്പൽ മോചിപ്പിക്കപ്പെട്ടു.
അവലംബം 1 2 3 4 5 6 7 8 9 10 11 12 13 14 1 2 ↑ Sirius Star Launching Ceremony Archived 2008-12-19 at the Wayback Machine .
March 28, 2008.